OzLabs/hebrew-wiki-articles huggingface dataset:
אליסה סלוטקין

אליסה בלייר סלוטקין (באנגלית: Elissa Blair Slotkin; נולדה ב-10 ביולי 1976) היא פוליטיקאית יהודייה-אמריקאית חברת המפלגה הדמוקרטית המכהנת כנציגת המחוז ה-8 של מישיגן בבית הנבחרים של ארצות הברית. מחוז הבחירה שלה מצוי בדרום ודרום מזרח מישיגן, ובסיסו בלאנסינג הבירה, וכולל כמעט את כולה, וממשיך לפרברים הצפוניים והמערביים החיצוניים של דטרויט.

==ביוגרפיה==
סלוטקין נולדה וגדלה בחווה בהולי שבמחוז אוקלנד במישיגן. היא בת למשפחה יהודית, העוסקת בחקלאות, עיבוד בשר ובייצור נקניקיות.

ב-1998 סיימה תואר ראשון בפקולטה לחקלאות של אוניברסיטת קורנל. ב-2001 למדה ערבית באוניברסיטה האמריקאית בקהיר. בשנת 2003 סיימה תואר שני ביחסים בינלאומיים מאוניברסיטת קולומביה. ב-2003 החלה לעבוד ב-CIA, במהלך שירותה נשלחה שלוש פעמים לעיראק כמומחית צבאית המתלווה לכוחות האמריקאים בשטח. בשנים 2005–2006 עבדה במשרדו של ראש המודיעין הלאומי ולאחר מכן חזרה לשירות ב-CIA. היא עבדה במטה המועצה לביטחון לאומי, בשנים 2009–2011 שימשה יועצת בכירה לענייני עיראק במחלקת המדינה ולאחר מכן מילאה מגוון תפקידים במחלקת ההגנה, עד 2017.

בנובמבר 2018 נבחרה לנציגת המחוז ה-8 של מישיגן בבית הנבחרים של ארצות הברית לאחר שגברה על חבר הקונגרס המכהן מהמפלגה הרפובליקנית, והושבעה לתפקידה בינואר 2019. היא מכהנת בוועדת ביטחון הפנים ובוועדת הכוחות המזוינים.

ב-27 בפברואר 2023 הכריזה סלוטקין על התמודדותה לסנאט של ארצות הברית בבחירות 2024 במישיגן, זאת לאחר שהסנאטורית הדמוקרטית המכהנת דבי סטייבנו הודיעה על פרישתה מהחיים הפוליטיים.

=== יחסה לישראל ===
סלוטקין נחשבת לדמוקרטית שמאלית-מתונה, אוהדת ישראל, והתבטאה בנושא מספר פעמים. תמכה פומבית<ref></ref> והצביעה בעד הסיוע הביטחוני לישראל בשנת 2021.

גינתה את דו"ח אמנסטי אינטרנשיונל, ואמרה כי "ביקורת על היחס של ממשלת ישראל לפלסטינים היא לגיטימית. אבל לכתוב דו"ח שמשתמש בחופשיות במונחים "אפרטהייד", "פשעי מלחמה" ו"טיהור אתני" מבלי להכיר מדוע מדינת ישראל נוסדה כמדינה יהודית, איך החוויה של השואה היהודית עיצבה את המדיניות, או במיוחד את האלימות חסרת ההבחנה שבה השתמשו חמאס וקבוצות טרור אחרות...קשה לקרוא את זה כדו"ח אובייקטיבי. אם מחברי הדו"ח הזה רוצים להתקדם לפתרון הסכסוך הזה, הם צריכים לפחות להכיר בכמה מהיסודות שמעצבים אותו."<ref></ref>

התנגדה לסיפוח כמהלך חד צדדי ושיבחה את ישראל על שהסכימה להימנע מכך במסגרת הסכמי אברהם לנורמליזציה עם מדינות ערב<ref></ref>.

=== חיים אישיים ===
סלוטקין נשואה לדייב מור ששירת כטייס מסוקי אפאצ'י וכקולונל בצבא ארצות הברית והיא אם מאמצת לשתי בנותיו, האחת קצינה בצבא והשנייה רופאה. הם נפגשו בבגדד במהלך מלחמת עיראק ומתגוררים בהולי.

==קישורים חיצוניים==

* 

* [https://slotkin.house.gov/ אליסה סלוטקין] באתר בית הנבחרים
* 

== הערות שוליים ==

קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:יהודיות חברות בית הנבחרים של ארצות הברית
קטגוריה:חברות בית הנבחרים של ארצות הברית ממישיגן
קטגוריה:חברי הקונגרס ה-116 של ארצות הברית
קטגוריה:אנשי ה-CIA
קטגוריה:נשות ה-CIA
קטגוריה:בוגרות אוניברסיטת קורנל
קטגוריה:בוגרי אוניברסיטת קורנל
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי בית הנבחרים של ארצות הברית ממישיגן
קטגוריה:יהודים חברי בית הנבחרים של ארצות הברית
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
פרח השכונות (שיר)

"פרח השכונות" הוא שיר שכתב והלחין קובי אוז וביצעו להקת טיפקס ועלמה זק. יצא לאור כסינגל בשנת 2006.

==רקע==
השיר נכלל באלבום "רדיו/מוסיקה/עברית" שיצא לאור בשנת 2006, ועסק בביקורת על תעשיית המוזיקה.

השיר נכתב בהשפעת השיר "Don't You Want Me" של להקת The Human League. הוא עוסק באמרגן, המגולם על ידי קובי אוז, המגלה מלצרית תמימה שאינה מצויה בעולם הבידור (עלמה זק). האמרגן מבטיח לעשות אותה לזמרת כוכבת, ומחתים אותה על חוזה. הזמרת הופכת לכוכבת, אך לאחר שהגיעה למעמד זה זונחת את האמרגן שהחתים אותה.

בסוף המקורי של השיר, האמרגן מחפש זמרת חדשה, ואומר לה "יש לך לוק אה... טרנסג'נדרי כזה", אך לכבוד חודש הגאווה ב-2021 וכדי להימנע מטרנספוביה, אוז שינה את המילים ל"אינטרקונטיננטלי כזה".

ב-2012 הועלה המחזמר "פרח השכונות" שכתב קובי אוז, ועוסק במתרחש בעיר בדרום ישראל. שם המחזמר נלקח מן השיר "פרח השכונות".

במצעד הפזמונים העברי השנתי של גלגלצ לשנת תשס"ו (2006) הגיע השיר למקום ה-20, ובמצעד רשת ג' דורג השיר במקום ה-27.

==מצעדים==

==קישורים חיצוניים==

==הערות שוליים==

קטגוריה:שירי 2006
קטגוריה:שירי טיפקס
קטגוריה:דואטים
קטגוריה:שירים בעברית
קטגוריה:שירים על פרחים
יפעת סלע

יפעת סלע (נולדה בי' באב תשל"ג, 8 באוגוסט 1973) היא יושבת הראש של אמונה - תנועת האשה הדתית לאומית. בעבר הייתה סגנית מנהלת רשות החברות הממשלתיות ומנכ"לית עמותת אלומה, המעודדת צעירים מאוכלוסיות בעלות ייצוג חסר במוקדי ההשפעה, להצטרף למעגלי העשייה והתרומה, תוך שמירה על ערכיהם ואורחות חייהם הייחודיים.

סלע מומחית בניהול ובהובלת שינויים חברתיים בקרב צעירים ישראלים, ופועלת לשינוי בציונות הדתית בנושא גיוס נשים דתיות לצה"ל.

==ביוגרפיה==
יפעת סלע נולדה בישראל, לדבורה ונתן אשל. לסלע שלושה אחים. בילדותה למדה בבית הספר Dov Revel בניו יורק, בזמן שליחות משפחתית.

את לימודיה התיכוניים למדה באולפנית תל אביב, והייתה חברה בתנועת הנוער בני עקיבא, שם הייתה חניכה ומדריכה.

שירתה בצה"ל כמורה חיילת בבית ספר שדה כפר עציון של החברה להגנת הטבע. לאחר מכן המשיכה לעבוד בחברה להגנת הטבע במשך עשור . 

לסלע תואר ראשון במדעי היהדות מאוניברסיטת בר-אילן במחלקה ללימודי ארץ ישראל, ותואר שני במשפטים מאוניברסיטת בר-אילן. לה תואר שני נוסף מהתוכנית ללימודי מגדר בבית המדרש לרבנים באמריקה בניו יורק.

מועמדותה של סלע לתפקיד יו"ר רשות השירות הלאומי-אזרחי בשנת 2018 עוררה התנגדות, והיא לא מונתה לתפקיד.

בשנים 2020 - 2022 הייתה סגנית מנהלת רשות החברות הממשלתיות.

בנובמבר 2022 נבחרה ליו"ר אמונה - תנועת האשה הדתית לאומית ונכנסה לתפקיד בפברואר 2023.

סלע מתגוררת בעיר מודיעין, עם בעלה יאיר (עורך דין), ולהם ארבעה ילדים.

==פעילות חברתית==
סלע פועלת לקידום שוויון הזדמנויות וקידום אוכלוסיות מוחלשות בחברה הישראלית.

בשנת 2008 הצטרפה כחברת ועדת היגוי שותפות 2000 מודיעין רוצ'סטר של הסוכנות היהודית, ועדה שבה לקחה חלק פעיל עד שנת 2016.

החל משנת 2011, מכהנת כחברת ועד מנהל ב"אמונה - תנועת האשה הדתית לאומית". בנובמבר 2022 נבחרה ליו"ר התנועה.

בשנים 2012 ועד 2014 כיהנה כחברת דירקטוריון במוסד החינוכי הכפר הירוק.

יפעת סלע הייתה מנכ"לית עמותת "אלומה - למעורבות חברתית ולזהות היהודית", שהוקמה ב-1983 על ידי תנועת הקיבוץ הדתי, מתוך מחויבות לקיומה ולשגשוגה של מדינת ישראל כמדינה יהודית ודמוקרטית.

==לקריאה נוספת==
* יפעת סלע – משרתות באמונה: חיילות דתיות וצה"ל, בתוך ראובן גל (עורך), 'בין הכיפה לכומתה - דת, פוליטיקה וצבא בישראל', מודן 2012 עמוד 529
* יפעת סלע על אליס מילר – בתוך 70 פנים למדינה, יניב מגל, הוצאת קוראים, 2018 עמוד 144

==קישורים חיצוניים==

* [https://aluma.org.il/wp-content/uploads/2016/02/נשים-07.06.17.pdf ים השיבולות], במגזין נשים, ט"ו בסיוון, תשע"ז, עמודים 44 - 48
* [https://103fm.maariv.co.il/programs/media.aspx?ZrqvnVq=HFDHJG&c41t4nzVQ=FHG יפעת סלע: "הרב קלנר מגיב בצורה אלימה, אגרסיבית ומבזה עבור נשים ועבור עולם התורה"], באתר 103FM
* 
* 
* 
* 
* 
* 

==הערות שוליים==

קטגוריה:מנכ"לי עמותות
קטגוריה:ראשי תנועת אמונה
קטגוריה:בוגרות אולפנית בני עקיבא בתל אביב
קטגוריה:בוגרות אוניברסיטת בר-אילן
קטגוריה:ישראליות שנולדו ב-1973
All My People

All My People (בעברית: כל האנשים שלי) הוא סינגל שהוקלט על ידי הזמרת-יוצרת הרומניה אלכסנדרה סטאן, בשיתוף מנילה מניאקס, מתוך ההוצאה המחודשת לאלבום הבכורה שלה, . השיר יצא לאור ב-1 במאי 2013, כסינגל השלישי והאחרון מתוך האלבום.

עם יציאתו נכנס השיר אל המקום ה-50 במצעד הרשמי של יפן.

== רקע וכתיבה ==
השיר נכתב והופק על ידי סבסטיאן בארק ומרסל פרודן. כמו כן, השיר הוא שיר בסגנון האלקטרופופ המשלב בתוכו גם את סגנון הדאנס. בין היתר, נכלל השיר באלבום הלהיטים של סטאן אשר יצא בשנת 2018, The Best.

כמו כן, עלה השיר לרשת הזרמת המדיה ספוטיפיי, בסמוך לצאתו כסינגל.

== ביקורת ==
השיר זכה לסיקור מטעם קווין אפאזה שכותב מ-SpinMedia.<ref></ref> MTV רומניה סקרו את השיר בצורה מקיפה, תוך שכינו אותו כ-"להיט".<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי אלכסנדרה סטאן
קטגוריה:שירים באנגלית
קטגוריה:שירים ברומנית
קטגוריה:שירים מרובי שפות
קטגוריה:שירי דאנס-פופ
ביונד מיט

ביונד מיט (באנגלית: Beyond Meat) היא חברה אמריקאית, המייצרת תחליפי בשר מבוססי צמחים.

== היסטוריה ==
המבורגר ביונד מיט במסעדה בישראל
חברת ביונד מיט הוקמה בשנת 2009 על ידי איתן בראון, בלוס אנג'לס, ארצות הברית. החברה החלה למכור את מוצרי העוף המדומה שלה במרכולים ברחבי ארצות הברית באפריל 2013. בשנת 2014 היא פיתחה מוצר דמוי בקר, והחל משנת 2016 משווקת לשוק הבינלאומי.

בחודש יוני 2018 פתחה החברה את מפעל הייצור השני שלה בקולומביה, מיזורי, וכך הגדילה פי שלושה את שטח הייצור של החברה.

בשנת 2020 צפויה החברה להקים מפעל נוסף בהולנד על מנת לשרת את השוק האירופאי. 

נכון למאי 2019 הוערך שווי החברה בכ-3.8 מיליארד דולר,

בתחילת חודש יוני 2019 פרסמה החברה דו"ח כספים לרבעון הראשון של שנת 2019 וחשפה גידול של 230% במכירות בהשוואה לתקופה המקבילה בשנה שלפני כן.

החברה הנפיקה את מניותיה בבורסת נאסד"ק שבניו יורק בתחילת חודש מאי 2019.
===שיתופי פעולה===
במהלך שנת 2021 החברה החלה בפיילוט למכירת מוצריה ברשת המזון המהיר מקדונלד'ס, בחודש דצמבר 2021 הודיעה החברה כי הפיילוט יתרחב ובשנת 2022 מקדונלד'ס תכניס לתפריט את הקציצה הצמחונית בסניפי הרשת בארצות הברית.

== מוצרים ==
החברה מפתחת ומייצרת מגוון מוצרי מזון מבוססי חלבון. תחליפי בשר טבעוניים עשויים מתערובות של חלבון אפונה מבודד, חלבון אורז, מש, שמן קוקוס, ועוד מרכיבים כמו עמילן תפוחי אדמה, תמצית תפוחים, לציטין חמניות, אבקת רימונים וכדומה, בתוספת של מגוון ויטמינים ומינרלים. המרכיבים מתערבבים ומוזנים למכונה שמבשלת את התערובת ויוצרת מרקם דמוי עוף באמצעות מנגנון שתוכנן במיוחד, המשתמש באדים, בלחץ ובמים קרים.

==ראו גם==
* אימפוסיבל בורגר

==קישורים חיצוניים==

* 

* 
* 
* [http://www.tivonews.co.il/tags/ביונד-מיט/ ביונד מיט] - חדשות ועדכונים באתר טבעוניוז

== הערות שוליים ==

קטגוריה:חברות מזון אמריקאיות
קטגוריה:חברות אמריקאיות הנסחרות בנאסד"ק
קטגוריה:טבעונות
הר קרולין מיקלסן

הר קרולין מיקלסן (באנגלית: Mount Caroline Mikkelsen) הוא הר קטן בין קרחון הארגריבס, וקרחון פולאר טיימס, בחוף אינגריד כריסטנסן שבאנטארקטיקה. 

גובהו של ההר 235 מטרים מעל פני הים. 

ההר מתנשא מעל הקצה הדרומי של מפרץ פרידז, 7 קילומטרים מצפון - צפון מערב לנונאטאק סווארתהאוזן, והוא ההר הגבוה באזור.

== היסטוריה ==
=== גילוי ההר ===

ההר התגלבה ב-20 בפברואר 1935 על ידי רב החובל קלאריוס מיקלסן שהגיע באונייה תורסהייבן (Thorshavn). 

=== מקור השם ===

מיקלסן קרא להר על שם אשתו - קרולין מיקלסן, אשר נסעה עימו, והייתה האישה הראשונה אשר דרכה על אדמת יבשת אנטארקטיקה. 

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:2459 הר קרולין מיקלסן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1512 הר קרולין מיקלסן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2345&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר קרולין מיקלסן] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25607368 מפת אזור הר קרולין מיקלסן]

==הערות שוליים==

קרולין
קרולין מיקלסן

קרולין מיקלסן (בדנית: Caroline Mikkelsen; 20 בנובמבר 1906 – 15 בספטמבר 1998) הייתה חוקרת ומגלה דנית-נורווגית אשר ב-20 בפברואר 1935 הייתה האישה הראשונה אשר דרכה על אדמת אנטארקטיקה.

== קורות חיים ==
קרולין מיקלסן נולדה בשנת 1906 בדנמרק, לימים נישאה לבעלה הראשון, רב החובל הנורווגי קלריוס מיקלסן ועברה להתגורר בנורווגיה.

בעונת המחקר 1935–1934, ליוותה מיקלסן את בעלה הנורווגי במשלחת חקר אנטארקטיקה בחסותו של לארס כריסטנסן, על הספינה תורסהאבן (M / S Thorshavn) במטרה לחפש אדמות אנטארקטיות שניתן לספח לנורווגיה.

ב-20 בפברואר 1935 הגיעה המשלחת לחוף אנטארקטיקה (במקום לא ידוע בחוף, ככל הנראה בגבעות וסטפולד, בסמוך לתחנת דייוויס של ימינו). מיקלסן ירדה מהספינה, והשתתפה בטקס הנפת דגל נורווגיה על החוף ובניית גל אבנים להנצחת האירוע.

ב-1998 וב-2002 פרסמו חוקרים אוסטרליים מאמרים בכתב העת פולאר רקורד, בהם נטען שקבוצה נחתה לחוף באיי טרין, בהם אותר גל האבנים.

== מורשתה ==
מיקלסן נחשבת האישה הראשונה שדרכה על אדמת אנטארקטיקה.

הר קרולין מיקלסן נקרא על שמה.

== לקריאה נוספת ==

<div class="mw-content-ltr">• Jesse Blackadder, [http://press-files.anu.edu.au/downloads/press/p316261/pdf/Frozen-voices-Women-silence-and-Antarctica.pdf Frozen voices: Women, silence and Antarctica]</div>

== קישורים חיצוניים ==
* [https://antarcticsun.usap.gov/features/contentHandler.cfm?id=1954 הנשים הראשונות שהגיעו לאנטארקטיקה]
* [https://www.earthmagazine.org/article/benchmarks-february-5-1931-and-february-20-1935-antarctic-firsts-women הנשים הראשונות באנטארקטיקה: פברואר 1931 - פברואר 1935]

== הערות שוליים ==

קטגוריה:חוקרות אנטארקטיקה
קטגוריה:חוקרי אנטארקטיקה
קטגוריה:מגלי ארצות נורווגים
קטגוריה:מגלי ארצות דנים
קטגוריה:אנטארקטיקה: מגלי היבשת
קטגוריה:ילידות 1906
קטגוריה:נפטרות ב-1998
קטגוריה:נורווגים שנפטרו ב-1998
כוח עצים ירוק

כוח עצים ירוק (שם מדעי: Varanus prasinus) הוא מין של לטאת כוח ירוקה החיה ביערות הגשם של גינאה החדשה ובמספר קטן של איים נוספים באינדונזיה.

כוח זה הוא בינוני בגודלו ביחס לבני משפחתו והוא בעל קשקשים בצבע ירוק עד טורקיז ומפוספסים בפסים אופקיים שחורים. הכוח מגיע לאורך 75–100 ס"מ והוא בעל ראש רחב, לסתות בעלות שיניים חדות ולשון מפוצלת הקולטת ריחות כמו נחש. כוח זה מותאם לטיפוס עצים באמצעות זרועותיו הלופתות, טפריו הגדולות וזנבו הארוך והגמיש איתו הוא תופס ענפים.

הכוח פעיל במשך היום אז הוא יוצא לחפש מזון על העצים ובניגוד למיני כוחים אחרים הוא חברתי יחסית ומסתובב בקבוצות של זכרים ונקבות יחד. הכוח ינסה לברוח מטורפים לעבר השיחים ואם לא יצליח הוא ינשוך את אויבו אך הוא לא מצליף בזנבו הארוך והקשה. הכוח הוא טורף הניזון בעיקר מפרוקי-רגליים כמו חרגוליים, מקלונאים, חיפושיות, תיקנאים, נדלים, עכבישים וסרטנים וכן מעופות צעירים ויונקים קטנים. הכוח יכול לבלוע טרף גדול יותר מלסתותיו כשהוא מגדיל את זווית הלסת כדי לבלוע טרף גדול יותר. בנוסף לטרף הוא יאכל לעיתים פירות בשלים אם כי זוהי התנהגות נדירה.

כוח זה מטיל 2-5 ביצים בעונת הרבייה בקן טרמיטים חזק ולאחר 160–190 יום הם בועים וניזונים מהטרמיטים וצעיריהם. הנקבה פורצת את הקן הקשיח כדי שצאצאיה יוכלו לצאת. הכוח מגיע לבגרות מינית כעבור שנה מהבקיעה.
זוג כוחים ב[[גן החיות של בריסטול.]]

==קישורים חיצוניים==

==הערות שוליים==

קטגוריה:בעלי חיים שתוארו ב-1839
קטגוריה:טקסונים שתוארו בידי הרמן שלגל
קטגוריה:כוחיים
קטגוריה:פפואה גינאה החדשה: זוחלים
קטגוריה:זוחלים ביערות הגשם של אוקיאניה
ספריית אוניברסיטת גנט

ספריית אוניברסיטת גנט (בהולנדית: Universiteitsbibliotheek Gent) היא הספרייה של אוניברסיטת גנט שבבלגיה.

לאחר שהאוניברסיטה הוקמה ב-1817, ספרים שהוחרמו בזמן המהפכה הצרפתית ניתנו לאוניברסיטה.

ב-1942 הוקם מבנה מגדל הספרים (Boekentoren), אשר הכיל בתוכו את הפקולטה לאומנויות ופילוסופיה. המבנה שתוכנן על ידי אנרי ון דה ולדה, היווה את המבנה המרכזי של הספרייה.

בספרייה ישנו גם אוסף קבצים של ספרים דיגיטליים.

הספרייה הצטרפה לפרויקט גוגל ספרים במסגרתו נסרקו בה ספרים שהפכו לזמינים במרשתת.

==קישורים חיצוניים==

* 

קטגוריה:ספריות אקדמיות
קטגוריה:בלגיה: ספריות
קטגוריה:גנט
ננו קומיקס

ננו קומיקס (או בשם המלא: ננו קומיקס, עלילות מדעיות עם חיוך) היא סדרת קומיקס שמוציא מכון ויצמן למדע. הסדרה, בעריכת יבשם עזגד, מביאה את סיפורם של חמישה גיבורים קבועים ועוד כמספר הזה גיבורים-לרגע, הפועלים במכון למחקר מדעי שמתקיים, למעשה, בכל מקום ובכל זמן. גיבור הסדרה הוא ננו, ילד כבן 10, שהוריו יצאו למסע ארוך בחלל, והוא מבלה זמן רב במקום העבודה של סבתו, שהיא הטבחית בקפטריה של המכון המדעי. סקרנותו הטבעית מובילה את ננו למעורבות בהרפתקאות מדעיות המתחוללות בחזית המחקר המדעי. כוכבי הסדרה האחרים הם פמטו, מדען בכיר ומבוגר, עם נפש של ילד; ג'יגה, מדענית רב-תחומית, צעירה ונמרצת; מגה, חוקר בתר-דוקטוריאלי המסתיר את עובדת היותו נוסע בזמן; וטרה, מעצבת גרפית העובדת במכון, הנאלצת לעיתים להזכיר לחבריה המדענים את עובדות החיים הפשוטות. שמותיהם של חמש דמויות הננו-קומיקס העיקריות (פמטו, ג'יגה, מגה, טרה וננו), הוצעו על ידי הנשיא השמיני של מכון ויצמן למדע, פרופ' חיים הררי.

ה"ננו קומיקס" נעים במרחב ובזמן, מחליפים מקומות ותרבויות, ומפגישים את המדענים וחבריהם עם עם אינדיאנים, סינים, אסקימואים, מרגלים תעשייתיים ועוד. בכל סיפור משולב "מלבן מדעי" שמספר במעט מילים פשוטות על העבודה המדעית שעליה מבוסס הסיפור. הדיאלוגים של הדמויות נכתבו בדיאלוג בין יבשם עזגד לבין המשורר מאיר גולדברג.

הפרק הראשון בסדרה פורסם בשנת 2006. בשנים הראשונות צייר את הסדרה יניב שמעוני. לאחר פרישתו של שמעוני מהמיזם, ב-2010, ציירו את הסדרה, במשותף, דורית מיה גור ואלית אבני שרון - ולסדרה נוספה כותרת המשנה: "הדור השני". עם פרישתן של גור ואבני שרון (2015), החלה לצייר את הסדרה (תחת כותרת המשנה "הדור השלישי"), לי זכאי.

פרק חדש בסדרה נכלל בכל גיליון של הרבעון המדעי-פופולרי "המכון", של מכון ויצמן למדע, ועולה גם באתר "מסע הקסם המדעי" של מכון ויצמן. במשך השנים יצאו לאור גם אסופות של ה"ננו-קומיקס", שזכו לפופולריות רבה בקרב ילדים וחובבי מדע בני כל הגילים, וכן גרסה מונפשת של הקומיקס. הסדרה מתורגמת לערבית ולאנגלית.

מספר תערוכות של ננו-קומיקס נודדות בין בתי-ספר, מתנ"סים ומרכזי תרבות שונים בארץ, ואף נשלחות לאירועי מדע וחינוך בחו"ל. מעת לעת מקיימים היוצרים סדנאות ננו-קומיקס לנוער (למשל, בפסטיבל אנימיקס, וכן לצד תערוכות במרכזי תרבות), שבהן יוצרי קומיקס ומדענים צעירים מדריכים את המשתתפים ביצירת ננו-קומיקס משלהם. במסגרות אלה מצטרפים אל היוצרים אמני קומיקס נוספים ובהם אורי פינק, צחי פרבר, עמוס אלנבוגן וניסים חזקיהו.

==קישורים חיצוניים==
* [https://heb.wis-wander.weizmann.ac.il/tags/5424 ארכיון ננו-קומיקס - אתר "מסע הקסם המדעי"] של מכון ויצמן למדע
* [https://heb.wis-wander.weizmann.ac.il/sites/default/files/books/pdf/Arabic%20NanoComics%20low.pdf ננו-קומיקס, הדור הראשון - מהדורה בערבית]
* [https://heb.wis-wander.weizmann.ac.il/sites/default/files/books/pdf/%D7%97%D7%95%D7%91%D7%A8%D7%AA%20%D7%A0%D7%A0%D7%95%202%20%20%D7%A2%D7%A8%D7%91%D7%99%D7%AA-compressed.pdf ננו-קומיקס, הדור השני - מהדורה בערבית]
* [https://heb.wis-wander.weizmann.ac.il/sites/default/files/books/pdf/%D7%97%D7%95%D7%91%D7%A8%D7%AA%20%D7%A0%D7%A0%D7%95%203%20%D7%91%D7%A2%D7%A8%D7%91%D7%99%D7%AA-compressed.pdf ננו-קומיקס, הדור השלישי - מהדורה בערבית]
* [https://www.youtube.com/watch?v=M2yHu1TBAUY קליפ קצר המציג את סדרת הקומיקס בהוצאת מכון ויצמן למדע, הוצג באנימיקס - הפסטיבל ה -10 לקומיקס וקריקטורה, תל אביב, 2010]

==הערות שוליים==

*
*
קטגוריה:קומיקס
קטגוריה:מדע וטכנולוגיה
קטגוריה:סוגות ספרותיות
ספריית אוניברסיטת ורשה

ספריית אוניברסיטת ורשה היא הספרייה של אוניברסיטת ורשה שבוורשה בירת פולין.
== היסטוריה ==
הספרייה הוקמה ב-1816, והבלשן סמואל לינדה נהיה למנהלה הראשון.

בתחילה הכילה בעיקר ספרי היסטוריה ותאולוגיה, אך ב-1825 הוגדל האוסף על ידי ספרים מתחומים מדעיים.

אחרי כישלון מרד נובמבר נסגר המקום, ומרבית הספרים נלקחו על ידי השלטונות הרוסים לסנקט פטרבורג.

עם השנים אוסף הספרים הלך וגדל. ב-1921 לאחר הסכם ריגה הוחזר רוב האוסף לפולין.

ב-1999 נחנך בניין הספרייה החדש, והאפיפיור יוחנן פאולוס השני נתן את ברכתו לחניכת המבנה.

המבנה מכיל גן בוטני המשולב בגג ירוק. הספרייה מכילה טקסטים קלאסיים בפולנית, יוונית ועברית.

==קישורים חיצוניים==

* 

* [https://www.lametayel.co.il/ספריית+אוניברסיטת+ורשה ספריית אוניברסיטת ורשה], באתר למטייל
* [https://www.tripadvisor.co.il/Attraction_Review-g274856-d2037685-Reviews-University_of_Warsaw_Library-Warsaw_Mazovia_Province_Central_Poland.html ספריית אוניברסיטת ורשה], באתר Tripadvisor 
* מיכאל יעקובסון, [https://michaelarch.wordpress.com/2015/12/12/סיבוב-על-הגג-הירוק-של-ספריית-אוניברסיט/ סיבוב על הגג הירוק של ספריית אוניברסיטת ורשה], 12/12/2015, רשומה בבלוג ״חלון אחורי״

קטגוריה:ספריות אקדמיות
קטגוריה:פולין: ספריות
קטגוריה:אוניברסיטת ורשה
קטגוריה:ורשה: מבנים
הומרוגד

הומרוגד (בהונגרית: Homrogd) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית הומרוגד קטנה משמעותית בשנים האחרונות, מ-976 תושבים בשנת 1990 עד 829 תושבים בשנת 2018 (ירידה של כ-15%).

==יהודי הומרוגד==
בהומרוגד חיו מעט יהודים. תושבים יהודיים מהכפר שנרצחו בשואה מונצחים בלוח זיכרון בסיקסו.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|26
|
|-
|1880
|32
|645
|-
|1910
|16
|
|-
|1920
|14
|
|-
|1930
|21
|
|-
|1941
|16
|831
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=21236 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
וואי וואי וואי

וואי וואי וואי היא סדרה תיעודית המשודרת ממאי 2019 בערוץ כאן 11. התוכנית עוסקת בדור ה-Y.

==רקע==
התוכנית עוסקת בנושאים המעסיקים את דור ה-Y, כגון תעסוקה, זוגיות ועוד. היא מתמקדת במאפיינים המייחדים בני דור זה בתחום סגנון החיים, אמונותיהם וציפיותיהם. את הסדרה מגישים יאיר אגמון וצליל אברהם (המוגדרת כיועצת תוכן), ומוצגים בה צעירים בני דור ה-y ומומחים שונים בהם: עוז אלמוג, תמר אלמוג וקרין נהון.

הסדרה כוללת שבעה פרקים ועוסקת במציאות ובחיי היומיום של דור ה־Y. הפורמט מבוסס בעיקר על ראיונות וסיפורים אישיים, כמו למשל: ריאיון עם בוגר תואר שני שעובד כשיפוצניק עד שימצא עבודה מכניסה יותר, אמנית שעובדת מחוף הים במקום מהמשרד, אלמן צעיר המביע יחס שלילי כלפי אפליקציות היכרויות, צעירה שעזבה משרה תאגידית כדי לעסוק בהגשמת חלומות יצירתיים שלה ואחרת שמצהירה כי ביצעה ניתוק מוחלט מרשתות חברתיות. ההשראה ליצירת הסדרה היו כתבות באותו נושא שפרסמה באתר Mako צליל אברהם.

סדרת הכתבות שעשתה אברהם במאקו בנושא דור ה-Y זכתה לתהודה רבה, וכך נהפכה לבעלת דעה בתחום.

בסדרה וואי וואי וואי אברהם משמשת כיועצת התוכן והמפגשים בינה ובין אגמון מחברים בין הסיפורים המוצגים בפרקים לכדי תמונה שלמה, המציגה צדדים שליליים ופסימיים אך גם אופטימיות וחיוביות.

לצד ראיונות וקטעים מצולמים מוצגים בסדרה קטעי אינפוגרפיקה המנגישים נושאים שהועלו.

העריכה של הסדרה (עורכים: אריק ליבוביץ' וגל שני) אמורה להיות גם היא חלק מהעברת המסר שעיקרו חוסר השקט שמאפיין את דור ה-Y. לכן העריכה משתמשת בקפיצות ממקום למקום ושימוש באפקטים מעולם הרשתות החברתיות. למרות זאת העריכה עדיין שומרת על קוהרנטיות.

מלי אלקובי, חוקרת תעסוקתית של בני דור ה-Y, מרואיינת בסדרה, מסבירה כי בני הדור הזה סובלים לא פעם בגלל סיבות שלא תלויות בהם: המדינה לא ערוכה נכון לספק תעסוקה לדור שלם של צעירים הרוצים להיות מועסקים בתעשיית ההיי-טק ועוד. שעות העבודה בישראל גבוהות יותר מכל מדינות ה-OECD, מה שעל פי הסדרה מוכיח שהבעיה היא לא חוסר רצון ועצלנות של בני דור זה אלא שילוב של גורמים וסיבות כמו גם העובדה שיוקר המחיה בישראל הולך ועולה והמשכורות לא עולות ביחס ישר.

==הפרקים==
* פרק 1: חמישי שמח (שוק התעסוקה)
* פרק 2: אני רק רוצה שיאהבו אותי (רמת חיים)
*פרק 3: שני סוגים של חרטוט (אקדמיה)
*פרק 4: איך הופכים משניים לאחד (זוגיות)
*פרק 5: העשור האבוד (דיור)
*פרק 6: אגואיזם אבל בקטע טוב (אקטיביזם)
*פרק 7: קשים אבל יפים (חו"ל)

== קישורים חיצוניים ==

* [https://www.youtube.com/watch?v=Vk5Ivqw58hs&list=PLLttfoK87AdUpAvDydlWhSuBkk_uxAS2Z&index=1 פרקי הסדרה וואי וואי וואי] בערוץ היוטיוב של כאן 11
* [https://www.kan.org.il/program/?catid=1473 פרקי הסדרה וואי וואי וואי] באתר האינטרנט של כאן 11
* 
* נעמה רק, [https://timeout.co.il/יוצרי-הדוקו-הישראלי-על-דור-ה־y-אופימיים/?utm_campaign=website&utm_source=sendgrid&utm_medium=email יוצרי הדוקו הישראלי על דור ה־Y דווקא אופטימיים], מגזין טיים אאוט תל אביב, 12 ביוני 2019

==הערות שוליים==

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
קטגוריה:דורות סוציולוגיים
קאז'מארק

קאז'מארק (בהונגרית: Kázsmárk) הוא כפר קטן במחוז בורשוד-אבאוי-זמפלן שבצפון מזרח הונגריה.

==יהודי קאז'מארק==
בקאז'מארק חיו מעט יהודים. תושבים יהודיים מהכפר שנרצחו בשואה מונצחים בלוח זיכרון בסיקסו.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|27
|
|-
|1880
|39
|675
|-
|1910
|40
|
|-
|1920
|19
|
|-
|1930
|16
|
|-
|1941
|11
|803
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=13374 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:יישובים שהוקמו ב-1936
ארכיון סרביה

ארכיון סרביה (בסרבית: Архив Србије) הוא הארכיון הלאומי של סרביה.

ההצעה הראשונה להקמת ארכיון לאומי הועלתה ב-1847 אך חוק הארכיון הלאומי חוקק רק ב-1898, הארכיון נפתח באופן רשמי בשנת 1900. הבניין הנוכחי נבנה בשנת 1928 לפי תכנון של ניקולאי קרסנוב.

במהלך מלחמת העולם הראשונה חלק מחומרי הארכיון הועברו לניש וקראגויבאץ, לאחר הנסיגה של הצבא הסרבי חלק מהארכיון נהרס וחלק אבד, אבל חלק גדול ממנו נשמר בקרון רכבת בתחנת הרכבת של קרושבץ. במהלך מלחמת העולם השנייה חלק גדול מהארכיון הוחרם על ידי גרמניה הנאצית והצבא הגרמני השתלט על מבנה הארכיון פעמיים.

לאחר המלחמה הארכיון נהיה לארכיון הרשמי של ממלכת יוגוסלביה המאוחדת.

הארכיון מכיל מסמכים וחומרים ארכיוניים נוספים שהופקו על ידי גופים מדיניים בסרביה עוד לפני 1918, הוא מכיל גם אוספים אישיים של אישים ידועים בסרביה כמו פוליטיקאים, נסיכים וסופרים.

בשנת 1946 מסמכים רלוונטיים הועברו לארכיון המדינה של רפובליקת מקדוניה הצפונית.
==קישורים חיצוניים==

* 

סרביה
קטגוריה:בלגרד: מבנים
קטגוריה:בלגרד: תרבות
קטגוריה:סרביה: היסטוריה
קטז'ינה זווידצקה

קטז'ינה זווידצקה (בפולנית: Katarzyna Zawidzka; נולדה בשנת 1961) היא דוגמנית פולנייה.

==ביוגרפיה==
זווידצקה נולדה בגוז'וב ויילקופולסקי שבפולין כבת יחידה לזוג הורים כלכלנים, היא למדה באוניברסיטת ורוצלב לכלכלה.

היא נבחרה למיס פולין 1985, בעקבות כך ייצגה את פולין בתחרות מיס תבל 1985, מיס עולם 1985 שם עלתה לחצי הגמר ומיס אינטרנשיונל 1985 שגם שם עלתה לחצי הגמר.

היא דגמנה מספר שנים בפריז, מילאנו וניו יורק, שם יוצגה על ידי מספר סוכנויות, וביניהם קארין מודלס. תמונותיה הופיעו במגזינים קוסמופוליטן Elle ואחרים.

היא גם עבדה עבור מספר מעצבי אופנה וביניהם כריסטיאן לקרואה וראלף לורן ודגמנה לחברות כמו ויקטוריה'ס סיקרט.

מ-1991 היא נשואה לאיש העסקים סרג' ורסנו ולהם שני בנים.

==קישורים חיצוניים==
* 
* 
* 

==הערות שוליים==

קטגוריה:דוגמניות פולניות
קטגוריה:זוכות מיס פולין
קטגוריה:משתתפות בתחרות מיס תבל 1985
קטגוריה:משתתפות בתחרות מיס עולם 1985
קטגוריה:משתתפות בתחרות מיס אינטרנשיונל
קטגוריה:ילידות 1961
קטגוריה:פולנים שנולדו ב-1961
אוכלי ביצים

רחם מנפץ ביצה בידי הטלת אבן עליה.]]
[[נחש גופר פסיפי בולע ביצת עוף.]]
אוכלי ביצים (בלטינית: ovivores) הם בעלי חיים הניזונים דרך קבע או לעיתים מביצים של בעלי חיים אחרים לרבות חרקים, מיני רכיכות, דגים, דו-חיים, זוחלים ועופות. למרות שישנם ביצים חסרות עוברים בשלים, מרבית הביצים הנאכלות מלוות במותו של הקורבן כך שמינים אלה נחשבים לטורפים או לפחות לאוכלי כל. ביצים בשלות יכולות למשוך גם מינים של אוכלי פירות כמו הטוקניים והקלאוניים. מינים אלה יאכלו לרוב גם גוזלים או אפרוחים צעירים שבקעו מהביצים.

אכילת ביצים היא מקור טוב לחלבונים והם פשוטים יחסית לעיכול. כמו כן הצאצא שבתוכם לא יכול כמעט להתגונן או לברוח. עם זאת במקרים רבים הביצה מגוננת על ידי הורה כועס ותוקפני, מצויה במיקום בעייתי או שהיא מוסווה מאוד. בנוסף ביצים הם טרף עונתי המצוי רק בעונת הרבייה של הטרף. למרות זאת ישנם מספר גדול של בעלי חיים שיזונו מביצים זמינות. מרבית מינים אלה הם אופורטוניסטים המתבססים על מזונות נוספים.

למרות זאת ישנם מספר מינים המתמחים באכילת ביצים. נחש הביצים למשל כמו מספר מיני זעמניים המתבססים על ביצי עופות זמינות. לנחש זה לסת רחבה היכולה להיפער הרבה מעבר לגודל הראש כדי לבלוע אפילו ביצי יען ובעזרת עוקצי החוליות שלו הוא שובר את הקליפה ופולט אותה בעוד החלמון זורם לקיבתו. 

ריבוי גבוה מדי של טורפי ושודדי ביצים יכול לפגוע בכשירות מינים שונים להגיע לבגרות. כך ממחקר שנעשה על ברווזי אדרית שחורת כיפה התברר שרק במחצית מהמקרים ההורים ישקיעו על רבייה שנייה באותו זמן. התברר מהמחקר שעופות המקננים על הקרקע נפגעים בהרבה מאלה המקננים על הענפים, שם מסובך להרבה מיני טורפים להגיע לקן. כך למין של חופזי בנורווגיה נטרפים מעל 78% מהקנים בידי טורפים שונים. באזורים מסוימים בעולם אוכלי ביצים מרובים כמו חולדות הכחידו לחלוטין את המינים המקומיים.

==דוגמאות==
מיני המייצרים מאות ביצים מבלי לשמור עליהם מגדילים את הסיכוי שטורפים ימצאו אותם. כך נוהגים מינים רבים של חרקים, תולעים, רכיכות, כוכבי ים וגם דגים הפולטים למים את ביציהם. ביצי הדגים נטרפות בידי טורפים רבים כמו שיבוטיים, מדוזות, חופמאים, שחפים, אמודאיים, יסעוריים ואף כרישי לווייתן ומנטות. גם דובי גריזלי מחפשים ביצי דגים קבורות במים. ביצים של חרקים נאכלות בידי מיני עופות שונים, צרעות ונמלים, חיפושיות, עכבישים וזוחלים כמו חומטיים ונחשיליים. מספר מיני צרעות טפיליות ורחפניים מטילים ביצים על גוף חרק אחר ואוכלים אותו מבפנים.

מינים אחרים שומרים על ביציהם בקרבתם ומגוננים עליהם ומאתגרים יותר את טורפיהם. ביצי זוחלים וכן ביצי דגרתליים קבורות בקני דגירה, מוסוות בקנים קרקעיים מוסווים או מוטלות על ענפים בקנים שמורים כמו אצל מרבית העופות. למרות זו מינים שונים כמו מיני העורביים והעקעקים, עופות דורסים רבים כמו הדיה, איה זרונית או הקרקרה וכן מיני יונקים מטפסים כמו דלק האורנים, הדביבון והחוטמן, מיני קופים, סנאיים ואף אופוסומים נוהגים לבזוז קנים דרך קבע. על הקרקע חתולים, שועלים, בואשים, גיריות, קיפודיים, ארמדילים, חולדות, לטאות כוח ונחשים שונים שחלקם ארסיים מחפשים קנים לא מושגחים. שחפים וחמסניים מתמחים בבזיזת קיני עופות ים.

אצל הנחשים התברר שתזונה המתבססת על ביצים יכולה להפחית את ארסיות הנחש, המיועדת בעיקר להריגת הטרף. כך פתן הים מהמין Aipysurus eydouxii והסוג נחש ים צבי מתבסס על תזונה של ביצי דגים, מה שמוריד את ארסיותם למרות שקרוביהם ארסיים ביותר. כמו כן הם הלסתות שלהם התקשו ושיניהם הידלדלו והתקשחו.

==ראו גם==
* קרניבורים
* אוכלי זרעים
==קישורים חיצוניים==

קטגוריה:קרניבורים
לינדה לינדורף

לינדה לינדורף (בשוודית: Linda Lindorff; נולדה ב-9 בפברואר 1972) היא מנחת טלוויזיה שוודית.

==ביוגרפיה==
לינדורף נולדה בשנת 1972 במחוז וסטרבוטן שבשוודיה.

ב-1990 נבחרה למיס שוודיה ונהייתה לנציגת שוודיה במיס תבל 1990.

מ-1998 ועד 2001 שימשה כמגישת מזג האוויר וכתבת במהדורת חדשות של ערוץ TV3, לאחר מכן הגישה את תוכנית התיירות והמסעות "När & fjärran".

מ-2003 ועד 2004 הנחתה את הגרסה השוודית של תוכנית המציאות "החווה".

ב-2005 הנחתה את התוכנית "Sveriges värsta bilförare" בערוץ TV4.

בשנת 2007 הנחתה את התוכנית "Djur i fara" בה הוצגו חיות בסכנת הכחדה.

ב-2009 הנחתה את העונה העשירית של התוכנית "Robinson", הגרסה השוודית של תוכנית המציאות הישרדות.

בשנת 2010 הצטרפה לצוות מגישי תוכנית האירוח "Förkväll".

בשנת 2016 לקחה חלק בתוכנית "Let's Dance" שהיא המקבילה השוודית לרוקדים עם כוכבים.

== חייה האישיים ==
בשנת 2009 התחתנה עם הצלם ג'ייקוב לינדורף. לזוג 3 ילדים, כאשר האחרון נולד ב-10 באפריל 2013.

==קישורים חיצוניים==

* 
* 
* 

==הערות שוליים==

קטגוריה:מנחות טלוויזיה שוודיות
קטגוריה:משתתפות בתחרות מיס תבל 1990
קטגוריה:זוכות מיס שוודיה
קטגוריה:מתחרי רוקדים עם כוכבים (שוודיה)
קטגוריה:שוודיות שנולדו ב-1972
מריאטה סלומקה

מריאטה סלומקה (בגרמנית: Marietta Slomka; נולדה ב-20 באפריל 1969) היא עיתונאית גרמנייה.

==ביוגרפיה==
סלומקה נולדה בקלן בשנת 1969.

היא למדה פוליטיקה בינלאומית וכלכלה באוניברסיטת קלן ובאוניברסיטת קנת. ב-1988 השלימה את ההתמחות שלה בחברת התרופות "Roussel Uclaf" בפריז.

מ-1991 ועד 1998 עבדה במכון קלן למחקר בכלכלה (Institut der deutschen Wirtschaft), במקביל ב-1994 החלה את עבודתה העיתונאית בעיתון המקומי "Kölnische Rundschau".

ב-1998 החלה לעבוד כעיתונאית ברשת הטלוויזיה "ZDF", עד 2000 היא הייתה כתבת חדשות בערים בון וברלין, לאחר מכן החלה להגיש את מהדורת החדשות "heute nacht".

מ-2001 היא מגישה את מהדורת החדשות "Heute Journal" ביחד עם קלאוס קלבר.

ב-2009 זכתה על עבודתה ב-"Grimme-Preis", פרס טלוויזיה גרמני, באותה שנה גם הוציאה ספר שכתבה.

בנוסף היא גם הפיקה מספר סרטים תיעודיים.

==קישורים חיצוניים==

* 
* [https://www.superillu.de/moderatorin-marietta-slomka-nachts-ging-sie-fremd]

קטגוריה:עיתונאיות גרמניות
קטגוריה:בוגרי אוניברסיטת קלן
קטגוריה:גרמניות שנולדו ב-1969
קטגוריה:גרמנים שנולדו ב-1969
ויויאן ואן דן אסם

ויויאן ואן דן אסם (בהולנדית: Vivienne van den Assem; נולדה ב-15 בנובמבר 1983) היא שחקנית ומנחת טלוויזיה הולנדית.

==ביוגרפיה==
ואן דן אסם נולדה בעיירה בדרום הולנד ולאחר מכן עברה להאג, היא למדה קורס באקדמיה ההולנדית לקולנוע .

מ-2000 ועד 2001 שיחקה באופרת הסבון "Goudkust" המופקת על ידי SBS 6, מ-2001 ועד 2003 שיחקה באופרת הסבון "Onderweg naar Morgen".

מ-2004 ועד 2007 שיחקה בסדרת הנוער "Zoop" ששודרה בערוץ ניקלודיאון ההולנדי, היא גם שיחקה במספר סרטים המבוססים על הסדרה.

היא זכתה במספר פרסים בטקס פרסי נבחרי הילדים של ניקלודיאון הולנד, בנוסף היא גם הנחתה מספר תוכניות בערוץ זה.

ב-2005 וב-2006 הוציאה שלושה סינגלים כזמרת.

ב-2006 שיחקה בסרט "Het woeden der gehele wereld" המבוסס על רומן הולנדי בעל אותו שם.

ב-2006 החלה לשמש כשגרירה של ארגון ילדים העוסק במניעת אלימות.

היא דובבה בדיבוב ההולנדי של הסרטים תפוס ת'גלים ווול-E.

מ-2008 ועד 2010 שיחקה בסדרת הפעולה "Deadline".

ב-2009 זכתה בגרסה ההולנדית של תוכנית המציאות "החפרפרת".

ב-2012 הנחתה את פסטיבל השירים הלאומי של הולנד, באותה שנה גם הציגה את הניקוד ההולנדי באירוויזיון.

בנוסף היא גם שיחקה במספר הפקות בתיאטרון.

==קישורים חיצוניים==

* 

קטגוריה:מנחות טלוויזיה הולנדיות
קטגוריה:שחקניות קולנוע וטלוויזיה הולנדיות
קטגוריה:הולנדיות שנולדו ב-1983
קטגוריה:הולנדים שנולדו ב-1983
קישקיניז'

קישקיניז (בהונגרית: Kiskinizs) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית קישקיניז' קטנה משמעותית בשנים האחרונות, מ-366 תושבים בשנת 1990 עד 311 תושבים בשנת 2018 (ירידה של כ-15%).

==יהודי קישקיניז'==
בקישקיניז' חיו מעט יהודים. תושבים יהודיים מהכפר שנרצחו בשואה מונצחים בלוח זיכרון בסיקסו.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|35
|
|-
|1880
|33
|520
|-
|1910
|18
|
|-
|1920
|12
|
|-
|1930
|12
|
|-
|1941
|15
|542
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=03762 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קופה (כפר)

קופה (בהונגרית: Kupa) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית קופה קטנה משמעותית בשנים האחרונות, מ-196 תושבים בשנת 1990 עד 169 תושבים בשנת 2018 (ירידה של כ-13%).

==יהודי קופה==
בקופה חיו מעט יהודים. תושבים יהודיים מהכפר שנרצחו בשואה מונצחים בלוח זיכרון בסיקסו.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|24
|
|-
|1880
|37
|435
|-
|1910
|9
|
|-
|1920
|13
|
|-
|1930
|3
|
|-
|1941
|3
|455
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=18722 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
נרץ' (אגם)

אגם נרץ (בבלארוסית: На́рач; ברוסית: На́рочь; בליטאית: Narutis; בפולנית: Narocz) הוא אגם בצפון מערב בלארוס (מחוז משנה מיאדזייל, Myadzyel, מחוז מינסק), באגן הנהר נריס (הידוע גם בשם ויליה, Viliya).

==גאוגרפיה==
נרץ' הוא האגם הגדול ביותר בבלארוס. הוא חלק מקבוצת אגמי נרץ. האחרים הם מיאסטרה (Miastra, ובבלארוסית - Мястра), באטורין (Batoryn, ובבלארוסית - Баторын) ובלדנאייה (Blednaje, ובבלארוסית - Бледнае). הוא נוצר לפני כ-11 אלף שנים, לאחר עידן הקרח בפליסטוקן. שטחו 79.6 קמ"ר, אורכו המרבי 12.8 ק"מ, עומקו המרבי 24.8 מטר ועומקו הממוצע 8.9 מ'. נפחו 710 מיליון מ"ק. האגם מוקף ביערות אורן. הנהר נרץ' זורם ממנו. בין השנים 1921–1939 היה הנרץ' האגם הגדול ביותר בפולין.

==אטימולוגיה==
בלשנים סבורים כי שמו של האגם נובע מהשורש ההודו-האירופי נאר (nar), שלעיתים קרובות מופיע בשמותיהם של גופי מים (למשל נהרות הנארה והנריס ).

== היסטוריה ==
התיישבות אנושית ליד האגם החלה לפני כ-10,000 שנה. ארכאולוגים גילו תלי קבורה רבים של בני העמים הבלטים והסלאבים שחיו סביב האגם. מאז ימי הביניים, התקיימו התושבים המקומיים בעיקר מדיג וחקלאות. במאה ה-19 התפרנסו בעיקר מדיג סרטנים. במהלך מלחמת העולם הראשונה, היה האזור סביב האגם מוקד למתקפת אגם נרץ' (מרץ-אפריל 1916), התקפה של הצבא הרוסי הקיסרי על הצבא הגרמני. בשנת 1919 הלחין המלחין הגרמני זיגפריד ואגנר שיר של גינתר הולשטיין (1892–1931) על הקרב, שיר בשם Nacht am Narocz (לילה באגם נרץ').

בשנות ה-30 של המאה ה-20 יצאו דייגי האגם נגד שלטונות פולין בהגנה על זכותם לדוג באגם. מ-1950 הפכו גדות האגם לאתר נופש תיירותי פופולרי, בעיקר עיירת הנופש נרץ'. ליד האגם הוקם מחנה צופים בעל חשיבות לאומית - זובריונוק (Zubryonok). לאחר פירוק ברית המועצות עבר המחנה שינוי, והוכר כמחנה נופש לאומי לילדים בשם "זוברניה" (Zubrania). כיום זהו מחנה נופש מרכזי לילדים בבלארוס.

בשנת 1999 יצרה ממשלת בלארוס את הפארק הלאומי נרצ'נסקי (Narachanski).

==פאונה==
באגם נרץ' שוכנים 22 סוגי דגים, בהם צלופח, זאב נהרות ואחרים. על החוף ועל איי האגם מקננות ציפורים שונות, בהן ברבור מצוי, שלך וטבלן גמדי. במאה ה-20 הפך הצלופח לדג המשווק ביותר מהאגם.

== ראו גם ==
* נארוץ'
* הפארק הלאומי נרץ'
* נרץ' (נהר)
* מתקפת אגם נרץ'

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אירופה: ימות ואגמים
קטגוריה:בלארוס: פארקים
קטגוריה:בלארוס: גאוגרפיה
סטרה S 417 UL

סטרה S 417 UL (בגרמנית: Setra S 417 UL) הוא אוטובוס מתוצרת חטיבת האוטובוסים Setra חברת בת של יצרנית האוטובוסים הגרמנית EvoBus , בשליטת הקונצרן דיימלר AG אשר מיוצר משנת 2006 ועד היום.

לאחר שבשנת 1994 היצרן Kässbohrer Fahrzeugwerke (שם רשמי: Karl Kässbohrer Fahrzeugwerke GmbH) נקלע להליך של חדלות פרעון וכתוצאה מכך לפשיטת רגל, קונצרן דיימלר AG השתלט על החברה בשנת 1995. שמה החדש של החברה: EvoBus .

==מפרט טכני==
* מנועי מרצדס-בנץ טורבו דיזל.
* 61 מושבים (דגם "UL").
* 59 מושבים (דגם "UL business").
* מספר נוסעים בעמידה – 26.
* גובה פנים הרכב – 2.17 מטר.
* ABS.
* מערכת בקרת משיכה.

===דגמים===
* "UL".
* "UL business".

===תצורות===
* להובלת נוסעים.
* להובלת מטען (ללא חלונות צד מלבד חלון הנהג).

== תמונות ==
<gallery mode="packed" heights="120">
קובץ:85401 W 2682 LO Eisenstadt Bahnhof.JPG | "סטרה S 417 UL"
קובץ:Lacroix Setra S 417 UL EB-770-KE (95) n°1046.jpg | "סטרה S 417 UL"
קובץ:6205 Wolkersdorf Bahnhof P+R.JPG | "סטרה S 417 UL"
קובץ:Dr. Richard 6232 Floridsdorf.jpg | "סטרה S 417 UL" (מימין)
</gallery>

==ראו גם==
* סטרה S 140 ES
* סטרה S 215 UL
* סטרה S 315 GT-HD

== קישורים חיצוניים ==

* 

== הערות שוליים ==

קטגוריה:דגמי אוטובוסים
קטגוריה:כלי רכב שהושקו ב-2006
קטגוריה:כלי רכב גרמניים
קטגוריה:כלי רכב 6 גלגלים ויותר
S 417 UL
פזית כהן

פזית כהן (נולדה ב-1967) היא דוגמנית ישראלית.

==ביוגרפיה==
כהן נולדה בחולון ובילדותה למדה בקורס דוגמנות אצל חניתה צנטנר.

היא השתתפה בתחרות מלכת היופי 1984, שם נבחרה לתואר "מלכת החן", בתחרות מיס אינטרנשיונל עלתה לשלב חצי הגמר. באותה שנה גם הוזמנה לשפוט בתחרות מלכת היופי של ראש העין.

ב-1985 הופיעה בתצוגת אופנה של פולגת במלון הילטון.

ב-1986 כיכבה בקמפיין בגדי הים של גדעון אוברזון, דבר שעורר סקנדל מאחר שהופיעה בצילום נועז, כורעת על ארבע, שנחשב למתירני ואף גרם למהומות באוכלוסייה החרדית.

ב-1986 השתתפה בתחרות הדוגמנות הבינלאומית דוגמנית העל העולמית.

ב-1988 הופיעה בתצוגת אופנה שנערכה בבניין כלבו שלום בתל אביב.

ב-1989 נסעה לניו יורק שם החלה בקריירת דוגמנות. היא הצטלמה, בין היתר, לקמפיין קוסמטיקה ומוצרי רחצה ונחשבה לבעלת מראה אקזוטי.

כיום היא עוסקת בנדל"ן.

==קישורים חיצוניים==

* 
* 

==הערות שוליים==

קטגוריה:משתתפות בתחרות מלכת היופי (ישראל)
קטגוריה:דוגמניות ישראליות
קטגוריה:דוגמנים ישראלים
קטגוריה:משתתפות בתחרות מיס אינטרנשיונל
קטגוריה:משתתפות בתחרות דוגמנית העל העולמית
קטגוריה:ישראליות שנולדו ב-1967
קטגוריה:ישראלים שנולדו ב-1967
אוטו אוניון 1000 Sp

אוטו אוניון 1000 Sp (בגרמנית: Auto Union 1000 Sp) היא מכונית ספורט מתוצרת יצרנית הרכב ה-גרמנית Auto Union AG אשר יוצרה בין השנים 1958–1965
==תצורות==
* 2 דלתות - קופה
* 2 דלתות - רודסטר
===דגמים===

* "1000 Sp Coupé" (יוצר מאפריל 1958 - מרץ 1965)
* "1000 Sp Roadster" (יוצר מאוקטובר 1961 - מרץ 1965)

=="אוטו אוניון 1000 Sp"==
 
* יוצרו 6,644 יחידות
* 2 דלתות
*מספר נוסעים: 2+2
* מנוע בנזין
* מנוע קדמי אורכי
* מנוע קירור מים
* סוג הנעה: הנעה קדמית
* מכל דלק - 44.3 ליטר
* צמיגים: 155x15
* תאוצה בין 0-100 קמ"ש היא 16.7 שניות (דגם קופה, שנת 1959)

== תמונות ==
<gallery mode="packed" heights="120"; gallery caption="דגמי קופה">
קובץ:EM Audi 5830.jpg | "אוטו אוניון 1000 Sp"
קובץ:Auto Union 1000 Sp Garmisch-Partenkirchen regnerisch.jpg | "אוטו אוניון 1000 Sp"
קובץ:MHV DKW 1000 Sp.jpg | "אוטו אוניון 1000 Sp"
קובץ:Auto Union 1000 SP (5820054724).jpg | "אוטו אוניון 1000 Sp"
קובץ:Auto Union 1000 SP BW 2016-07-17 14-23-20.jpg | "אוטו אוניון 1000 Sp"
קובץ:1960 Auto Union 1000 SP coupe (6106359270).jpg | "אוטו אוניון 1000 Sp", שנת 1960
קובץ:1960 Auto Union 1000 SP coupe (6105808331).jpg | "אוטו אוניון 1000 Sp", שנת 1960 - מבט לתא הנהג ולוח מחוונים
קובץ:1960 Auto Union 1000 SP coupe (6106341080).jpg | לוגו היצרן "Auto Union" על דגם "אוטו אוניון 1000 Sp"
</gallery>
<gallery mode="packed" heights="120"; gallery caption="דגמי רודסטר">
קובץ:Auto Union 1000 Sp Roadster 55PS.JPG | "אוטו אוניון 1000 Sp"
קובץ:DKW 1000 SP Bj 1963 55 PS 2 Takt 3 Zylinder Heck.jpg | "אוטו אוניון 1000 Sp", שנת 1963
קובץ:Auto-Union 1000 SP pic04.JPG | "אוטו אוניון 1000 Sp"
קובץ:Auto-Union 1000 SP pic01.JPG | "אוטו אוניון 1000 Sp"
קובץ:Auto-Union 1000 SP pic03.JPG | "אוטו אוניון 1000 Sp" - מבט לתא הנהג ולוח מחוונים (במרכז לוח המכשירים - שעון אנלוגי)
</gallery>

== קישורים חיצוניים ==

* 
* 
* [http://www.motorstown.com/51256-auto-union-1000-sp.html "אוטו אוניון 1000 Sp" - תמונות, motorstown.com]

== הערות שוליים ==

קטגוריה:מכוניות ספורט
קטגוריה:מכוניות קבריולה
קטגוריה:כלי רכב שהושקו ב-1958
קטגוריה:כלי רכב גרמניים
Sp 1000
Koning & Koning

Koning & Koning (בעברית: מלך ומלך) הוא ספר ילדים שנכתב ואויר על ידי סטרן נייג'לנד (Stern Nijland) ולינדה דה האן (Linda De Haan). הגרסה הרשמית של הספר פורסמה בהולנד בשפה ההולנדית ב-2000. הספר תורגם ל-10 שפות.

ספר ההמשך King & King & Family (בעברית: מלך ומלך ומשפחה) יצא בשפה האנגלית ב-2004.

== תקציר העלילה ==
הנסיך הצעיר ברטי עדיין לא התחתן. אמו, מלכה מטורפת שנמאס לה להיות המלכה, רצתה להעביר את האחריות לבנה, ומתעקשת שהוא חייב למצוא נסיכה להינשא. הנסיך אמר לאמא שלו . אמו חיפשה נסיכה אחרי נסיכה בכל הטירות בעולם, החל מגרינלנד ועד למומבאי. למרות הכישרונות השונים של כל נסיכה ונסיכה, הנסיכות עדיין לא עניינו את הנסיך. לאחר זמן מה, באה הנסיכה מדלן לטירתו של ברטי מלווה על ידי אחיה, הנסיך לי. במקביל, שני הנסיכים אמרו אחד לשני. הנסיכים מיד התאהבו אחד בשני, והם מתחילים להתכונן לנישואיהם. בנישואיהם, נמצאים כל הנסיכות הדחויות ובני משפחותיהן. שני הנסיכים הוכרזו כהמלך והמלך של הממלכה, והמלכה סוף סוף יכלה להירגע, ולשבת בכיסא נוח ליד הנסיכה מגרינלנד. הסיפור מסתיים בנשיקה בין שני המלכים.

== ביקורת ==

איגוד הספריות האמריקאי אסר על הספר להיות בספריות לאחר שהתקבלה תלונה על הספר.

בספטמבר 2007, מתמודדי הפריימריז של המפלגה הדמוקרטית לבחירות לנשיאות ארצות הברית 2008 נשאלו על הספר ועל ספרי ילדים עם תוכן להט"בי. ג'ון אדוארדס וברק אובמה תמכו בנושא זה, ואילו הילרי קלינטון תיארה את הנושא כ"שיקול דעת הורית".

== ראו גם ==
* Daddy's Roommate
* And Tango Makes Three
* Prince & Knight

== קישורים חיצוניים ==
* 
* 
<div class="mw-content-ltr">
* 
* 
* 
* 
* [https://archive.today/20061024184843/http://www.gay.com/news/election/article.html?2006/04/28/3 "Mass. parents sue over gay storybook" Gay.com article]
* [http://www.smh.com.au/news/unusual-tales/parents-sue-us-town-over-gay-fairytale/2006/04/28/1146198345065.html "Parents sue US town over gay fairytale" Sunday Morning Herald article]
* 
* 
</div>

== הערות שוליים ==

קטגוריה:ספרי 2000
קטגוריה:ספרי 2002
קטגוריה:ספרי ילדים ונוער
קטגוריה:ספרות להט"ב
קטגוריה:ספרים שצונזרו
Ready Steady Who

Ready Steady Who הוא המיני אלבום הראשון בפורמט 7 אינץ' של The Who, אשוחרר רק בבריטניה ב-11 בנובמבר 1966, חודש לפני צאת אלבומם A Quick One. הכותרת מתייחסת לספיישל טלוויזיוני של Ready Steady Go! שהלהקה הופיעה בו, אך המיני אלבום מכיל הקלטות שונות מאלו שהופיעו בתוכנית.

==קישורים חיצוניים==

קטגוריה:אלבומי המי
רפינה

רפינה (ביוונית: Ραφήνα) היא עיר נמל במחוז אטיקה שביוון, הממוקמת על חוף מפרץ האיים הפטליים, של הים האגאי כ-7 ק"מ דרומית לנאה מקרי ו-25 ק"מ ממזרח למרכז העיר אתונה. אוכלוסייתה מונה 13,091 תושבים (במפקד אוכלוסין 2011). מאז הרפורמה הממשלתית של 2011 היא חלק מהרשות המקומית רפינה-פיקרמי .

==היסטוריה==
רפינה נוסדה בשנת 1922 על ידי פליטים יוונים לאחר תבוסת הצבא היווני באסיה הקטנה במלחמת יוון–טורקיה. רבים מפליטים אלה היו במקור מהכפר טריגליה והגיעו אל רפינה באוניות בבעלות פיליפוס קבוניידס, ספן טריגליאני, שהגיע בזמן ההרס כדי להציל אנשים ורכוש. במהלך מלחמת העולם השנייה, ובמהלך הכיבוש הגרמני, התמקמו ברפינה צבאות גרמניים ואיטלקיים. בנמל, על שפת הים ועל הגבעה, שנקראה מאז "פורט", נבנו בסיסים שנועדו לשמירה ולהשתלטות של האזור. עד שנות ה-60 וה-70 רוב האוכלוסייה הייתה כפרית אבל מאוחר יותר גדלה האוכלוסייה וב-1994 הפכה רפינה לעירייה. ב-2011 כחלק מהחלוקה המנהלית של יוון רפינה השתלבה בפיקרמי ויחד יצרו את הרשות המקומית רפינה-פיקרמי.

רפינה הייתה מיושבת בתקופה הפרהיסטורית. הממצאים הקדומים ביותר הם מהתקופה הנאוליתית ורוב הממצאים הם מתקופת הברונזה (3,000 שנה לפנה"ס). ממצאים אלו התגלו בחפירות של דימיטריוס תיאוכריס בשנות החמישים: יישוב על הגבעה שמעל הנמל, מתקני עיבוד ברונזה ואקרופוליס.

==כיום==
עיר הנמל רפינה משמשת תיירים רבים כיעד מעבר, ממנה יוצאות הפלגות לאיים הקיקלאדיים הצפון מזרחיים כגון אנדרוס , טינוס ומיקונוס וכמו כן ניתן להפליג מהנמל גם לאיים נקסוס ופארוס. עם זאת, יותר ויותר תיירים מכל העולם בוחרים לנפוש ברפינה עצמה, אזור עם טבע פראי וחופים. אוכלוסייתה הקבועה מונה כמעט 12 אלף תושבים אך בתקופת הקיץ היא בסביבות 50,000–30,000 תושבים.

==ספורט==
ברפינה פועלים שני מועדוני כדורגל שמשחקים בליגה הלאומית השלישית גמא אתניקי , מועדון האתלטיקה "טריגליה רפינאס" , שנוסד בשנת 1932 על ידי פליטים, ומועדון הכדורגל תיאלה רפינה , שנוסד בשנת 1957.

==השרפה הגדולה ב-2018==
ב-23 יולי 2018 פרצו שריפות ענק ברפינה ובמשך יומיים גבו את חייהם של יותר מ-70 בני אדם כולל ילדים קטנים. חלק מהתושבים ברחו לכיוון הים אך לא הצליחו להימלט מהאש שהגיעה עד המים. 3000 בתים ניזוקו מהשריפות. דגלים ברחבי יוון הורדו לחצי התורן לאחר שראש הממשלה הכריז על שלושה ימים של אבל לאומי לזכר הקורבנות. התקשורת היוונית תיארה את האסון כ"טרגדיה לאומית".

==גלריה==
<gallery packed="">
קובץ:2014-10-22_11-32-46_Greece_Attika_-_Rafína.jpg|מבט מלמעלה
קובץ:Church, Rafina, Greece (9232650641).jpg|כנסיית איקוס ניקולאוס
קובץ:Rema rafinas.jpg
קובץ:Rafina_Pikermi.JPG|נמל רפינה
קובץ:Square Karamanli Rafina.jpg|כיכר קרמנלי
</gallery>

==קישורים חיצוניים==

* 

==הערות שוליים==

קטגוריה:יוון: ערי נמל
קטגוריה:יוון: ערי חוף
קטגוריה:יוון: ערים
קטגוריה:יוון: תיירות
יער רודניקי

נוף מהיער
יער רודניקי (בליטאית: Rūdninkų giria; בפולנית: Puszcza Rudnicka) הוא היער החמישי בגודלו בליטא. הוא משתרע על חלקים ממחוזות המשנה שיילצ'נינקי ווריאנה במחוזות וילנה ואליטא בהתאמה, כ-25 ק"מ מדרום לווילנה. העיר בלטויי ווקה גובלת ביער מצפון לו.

==גאוגרפיה, פאונה ופלורה==
רוחבו של היער ממזרח למערב הוא 26 ק"מ. מצפון וממערב ליער זורם הנהר מרקיס וכן יובליו, שלצ'יה וויסינצ'יה . כשני-שלישים מעצי היער הם אורנים והיתר הם בעיקר שדרים ואשוחיות. ביער יש יונקים רבים, בהם איילים קוראים, חזירי בר, איילי הכרמל, זאבים, שועלים, שונרים צפוניים, שועלי ראקון, ארנבות, סנאים אדומים, דלקים, גיריות, בונים, לוטרות ואונדטרות, וכן עופות רבים, בהם שכווים שחורים, שכווים ענקים, שכווי היערות וחרטומני יערות.

==היסטוריה==
במאה ה-15 היה יער רודניקי חלק מיער גדול שהתמשך מדרום וילנה על פני רוב דרום-מזרח ליטא, בתחומי האיחוד הפולני-ליטאי. ביער היו מחצבי ברזל קטנים שנכרו לאורך מאות שנים. עד היום ניכרים מקומות החציבה באתרים שונים ביער. בתקופה זו הנהיג קז'ימייז' הרביעי, מלך פולין, ציד ביזונים, שוורים ודובים ביער זה. מינים אלה נכחדו מיער זה (הדוב באחרון נורה ב-1885), אך בעשרות השנים האחרונות נעשים ניסיונות להשיב את הביזון האירופי לאזור.

בעת חלוקת פולין השלישית, ב-1795, הועבר האזור ובו היער לשליטתה של האימפריה הרוסית. בשנת 1863 היה היער אחד מאתרי ההתקוממות של מרד ינואר נגד השלטון הרוסי, וכיום ניצבת בו אנדרטה לזכר המרד.

בתקופת השואה ברחו מאות צעירים יהודים מגטו וילנה ליער רודניקי ושם פעלו ביחידות פרטיזנים.

==קישורים חיצוניים==

==הערות שוליים==

קטגוריה:ליטא: גאוגרפיה
קטגוריה:אירופה: יערות
קטגוריה:מחוז וילנה
קטגוריה:מחוז אליטא
צב מנוקד

צב מנוקד (שם מדעי: Clemmys guttata) הוא מין של צב ממשפחת הצבים הביצתיים. הוא מצוי בטבע במזרח אמריקה הצפונית בארצות הברית ובקנדה. מין זה הוא היחידי בסוגו.

== מאפיינים ==
מין צב זה קטן מאוד ומגיע לאורך 8–12 ס"מ בממוצע. צבע שריון הצב כחול-כהה עד שחור והוא מנוקד בנקודות צהובות לאורכו. הגוף מכוסה בקשקשים חומים ומעט אדמוניים והראש שחור כמו השריון אך בעל כתמים רחבים בצבע כתום. הבטן בהירה יותר וצבעה צהוב-כתום. השריון נמוך ומותאם לתנועה מהירה במים. הרגליים רחבות ובעלות קרומי שחיה והראש קטן ופונה מעט מעלה. הלסתות בולטות מעלה וצבעם כתום עד צהוב. ההבדלים העיקריים בין הזכרים לנקבות הם הסנטר הרחב והכהה יותר של הזכר, צבע עיניו החומות והזנב הארוך יותר שלו בעוד הנקבה בעלת סנטר צהוב, עיניים כתומות וזנבה קצר יותר. בנוסף הנקבות גדולות מעט יותר מהזכרים, בעלות מעט יותר נקודות על שריונם ובעלות חלק שריון תחתון קמור או שטוח בעוד הזכרים בעלי מבנה קעור מעט.

צבים אלה נפוצים ממיין, קוויבק ואונטריו שבקנדה ודרומה למזרח ארצות הברית עד לפלורידה, אינדיאנה ומזרח אוהיו והוא מגיע מערבה עד למישיגן. הצבים מותאמים לשחייה בנהרות איטיים, ביצות, שלוליות ועוד אזורים לחים לרבות ביערות ואף בפארקים. האזור המתאים לצב זה הוא נהרות רדודים מוקפים בצמחי מים וגם בבוץ ולעיתים מצוי לצד מינים אחרים של צבי מים מקומיים. מבנה הנקודות שסביב שריונו מתאים להסוואה תת-מימית בעודו משתלב עם הצמחייה ומונע משיכת תשומת לב.

הצב ניזון בעיקר ממיני צמחי מים, ירוקיות, כמה מיני אברשיים וכן מיצורים קטנים כמו חרקי מים, רכיכות, תולעים, סרטנים ודגים קטנים. הוא אוכל גם נבלות ושיריים נוספים. הוא ניזון גם ממיני צמחים וחרקים על היבשה. בשבי הוא ניזון ממיני פירות שונים ומדגים טריים.

הצב מצוי בסכנת הכחדה עקב הפגיעה בבית גידולו בטבע וכן עקב ציד, סחר לחיות מחמד וגם כתוצאה מתאונות דרכים.

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1792
קטגוריה:טקסונים שתוארו בידי יוהאן גוטלוב שניידר
קטגוריה:צבים ביצתיים
קטגוריה:זוחלים יחידים בסוגם
קטגוריה:קנדה: זוחלים
קטגוריה:ארצות הברית: זוחלים
איך אפשר שלא

איך אפשר שלא (מוכר גם כאיך אפשר) הוא פזמון שבוצע על ידי להקת ג'יין בורדו. השיר נכתב והולחן על ידי סולנית הלהקה דורון טלמון ויצא לאור בשנת 2014 כסינגל מתוך אלבום הבכורה של להקת ג'יין בורדו הנושא את שמם.

==רקע==
במהלך לימודיה בבית הספר למוזיקה רימון, השתתפה דורון טלמון בקורס לכתיבת שירים, בהנחייתה של הפזמונאית שמרית אור. אור הטילה על הסטודנטים בקורס מטלת כתיבת שיר אהבה שלא יכלול ציניות כלשהי. כחלק מהמטלה כתבה טלמון את השיר "איך אפשר שלא". טלמון ספגה השראה לכתיבת השיר מהשיר "Head Over Feet" של אלאניס מוריסט. לאחר שהוגש לה השיר ביקשה שמרית אור מטלמון לעבות את הפזמון החוזר וכן להוסיף בית נוסף לשיר.

לדברי טלמון היא חשבה בתחילה שכתבה את השיר על אדם מסוים שהכירה, ואולם "בדיעבד הבנתי שכתבתי אותו על פנטזיה, על הרצון להתאהב ככה".

לאחר שג'יין בורדו הוקמה, יצא השיר בנובמבר 2014 כסינגל השני של הלהקה.

"איך אפשר שלא" היה לשיר מושמע ביותר בגלגלצ על פי בדיקת מדיה פורסט. במצעד הפזמונים העברי השנתי של גלגלצ דורג השיר במקום העשירי.

==קישורים חיצוניים==
* [https://mshironet.mako.co.il/artist?type=lyrics&lang=1&prfid=16534&wrkid=38226 מילות השיר], באתר שירונט
* יוסי חרסונסקי, [https://www.yosmusic.com/yos13364/ עיון ביקורת], באתר יוסימיוסיק
* 
* רום אטיק, [https://www.kan.org.il/Podcast/item.aspx?pid=12379 איך אפשר שלא |ג'יין בורדו], באתר תאגיד השידור הישראלי, 5 בפברואר 2019

==הערות שוליים==

קטגוריה:שירי 2014
קטגוריה:סינגלים מ-2014
קטגוריה:שירי ג'יין בורדו
קטגוריה:שירים בעברית
קטגוריה:סינגלים בהוצאת הליקון